
ДО

ОБЩИНСКИ СЪВЕТ

ГР. ЗЛАТОГРАД

СТАНОВИЩЕ
от Мирослав Митков Янчев – Кмет на Община Златоград

Относно: Постъпило предложение в Общински съвет Златоград от Румен Биндев – кмет на с.Старцево, за поемане на транспортните разходи на медицинско лице, пътуващо до с.Старцево и обслужващо децата и учениците в детската градини и училището в населеното място.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На 29.01.2019 г. в Общински съвет Златоград е постъпило предложение от кмета на с.Старцево за покриване на транспортните разходи на медицинския специалист – Здравко Келешев, който обслужва децата и учениците в детската градина и училището в населеното място. 
На 08.02.2019 г. с Ваше писмо с изх.№ ОС-85/07.02.2019 г. и наш вх.№ 61-00-35 е постъпило в общинска администрация копие от предложението на кмета на с.Старцево за писмено становище.
Съгласно чл.36, ал.1, т.2 от Постановление на Министерски съвет № 344 от 21.12.2018 г. за изпълнението на държавния бюджет за 2019 г., бюджетните организации могат да извършват разходи в полза на работници и служители за пътуване от местоживеенето до местоработата и обратно, когато те се намират в различни населени места, за лица със специалност и квалификация, изискващи се за съответната дейност. На основание чл.36, ал.2 Общински съвет утвърждава списък на длъжностите и лицата, които имат право на транспортни разноски по ал.1. 
В предложението кмета на с.Старцево е декларирал, че в населеното място няма безработни лица с нужната квалификация, няма и друго медицинско лице, което да обслужва подрастващите.
В разчетените разходи за местни дейности, по бюджета на община Златоград за 2019 г., не са предвидени средства за покриване на транспортни разходи. Транспортните разходи на медицинското лице за пътуването от местоживеенето до местоработата ще се извършват за сметка на средствата от единия разходен стандарт в делегираната от държавата дейност „Здравен кабинет в детски градини и училища”. (Приложение: Справка за дейност 437 „Здравен кабинет в детски градини и училища - стойностни показатели) 

Съгласно указания на Министерство на финансите за изпълнение на бюджетите на общините, в дейност 437 „Здравен кабинет в детски градини и училища” се планират и отчитат разходите за персонал, за СБКО, за работно облекло на медицинския персонал, по Закона за здравословни и безопасни условия на труд, за медикаменти и други разходи за издръжка, осигуряващи условия за медицинско обслужване на децата и учениците в здравните кабинети.
На основание т.13 от Решение № Ж 685 от 30.01.2018 г. за приемане бюджета на община Златоград за 2018 г., със средствата от  делегираната от държавата дейност „Здравен кабинет в детски градини и училища”, през 2018 г. са разплатени разходи за транспорт на Здравко Келешев на стойност 908 лв.

Във връзка с гореизложеното и при положително становище на Общински съвет Златоград, предлагам следния проект на 
                                                      РЕШЕНИЕ
На основание чл.36, ал.2 от Постановление на Министерски съвет № 344 от 21.12.2018 г. за изпълнение на държавния бюджет на Република България за 2019 г., Общинския съвет Златоград:
1. Утвърждава списък на длъжностите и на лицата, които имат право на транспортни разходи за пътуване от местоживеенето до местоработата и обратно, съгласно Приложение № 1.
2. Разходите за пътуване от местоживеенето до местоработата и обратно се извършват в рамките на бюджета на делегираната от държавата дейност „Здравен кабинет в детски градини и училища”.
С уважение,
МИРОСЛАВ ЯНЧЕВ

Кмет на Община Златоград
Изготвил:
Аделина Юрукова

Гл.експерт „Бюджет и местни приходи”

Съгласувал:

Надя Мангарудова

Директор на дирекция „ФСД, Б, ЧР и МДТ”


В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

